20/07/2020 | Administración LocalMunicipal
Dodro
Anuncio de aprobación das bases de participación e da convocatoria do XXXIII Premio de Poesía Eusebio Lorenzo Baleirón, 2020

Anuncio de aprobación das bases de participación e da convocatoria do XXXIII Premio de Poesía Eusebio Lorenzo Baleirón, 2020 A Xunta de Goberno Local, na sesión ordinaria do día 23 de xuño de 2020, acordou aprobar as bases reguladoras e a convocatoria de participación da XXXIII Edición do Premio de Poesía Eusebio Lorenzo Baleirón, que a continuación de transcriben: As presentes bases teñen como obxecto regular, en réxime de concorrencia competitiva, o proceso de concesión do XXXIII Premio de Poesía Eusebio Lorenzo Baleirón 2020. A finalidade deste certame é honrar a memoria do ilustre poeta e contribuír á promoción da poesía galega. A dotación económica do XXXIII Premio de Poesía Eusebio Lorenzo Baleirón 2020 é de 2.500 €, importe que terá o carácter de anticipo de dereitos de autoría pola primeira edición da obra gañadora e que será satisfeito con cargo á partida orzamentaria correspondente do presuposto municipal para o ano 2020. Este premio estará suxeito á retención fiscal establecida na lexislación vixente. O Concello de Dodro comprométese a publicar o libro de poemas galardoado dentro do ano 2021, nunha editorial de recoñecido prestixio. A persoa gañadora recibirá gratuitamente 25 exemplares da obra premiada.1. Poderán concorrer a este certame todas as persoas que o desexen, maiores de 18 anos, que cumpran os requisitos xerais da Lei 38/2003, Xeral de Subvencións, ademais dos específicos previstos no marco destas bases.2. As persoas beneficiarias deberán estar ao corrente das obrigas tributarias e fronte á Seguridade Social. Este requisito debe manterse desde a presentación da candidatura ata a resolución do premio, calquera cambio nesta condición seralle comunicada ao órgano de instrución do procedemento.1. As obras estarán escritas en lingua galega conforme á normativa oficial vixente, serán orixinais e inéditas.2. Non poderán concorrer textos premiados, presentados simultaneamente a outros certames ou que manteñan compromisos de publicación con algunha editorial.3. Os poemarios serán de tema e forma libres e terán unha extensión mínima de 500 versos e máxima de 800.4. Todos os traballos reunirán os requisitos formais establecidos nesta convocatoria, no caso contrario serán excluídos.5. A participación no certame implica a total aceptación destas bases e, naqueles casos non previstos, atenderase ao que ditamine o xurado.1. As obras ostentarán un título e un lema.2. Os poemarios presentaranse en formato dixital, por medio dun lapis de memoria ou CD, acompañados dunha plica ou sobre pechado. No exterior figurará o título e lema e no interior incluirase a seguinte documentación: · Copia do DNI do/a autor/a. · Breve currículo literario. · Solicitude de participación, debidamente cuberta, conforme ao modelo normalizado que se estableza na convocatoria (Anexo I). · Declaración de autoría e orixinalidade, titularidade dos dereitos da obra, da condición de atoparse libre de cargas e limitacións de explotación e de aceptación das presentes bases (Anexo I). · Declaración responsable de estar ao corrente no cumprimento das obrigas coa Axencia Tributaria e fronte á Seguridade Social e de non atoparse incurso/a en ningunha das prohibicións para ser beneficiario/a de subvencións públicas, conforme á Lei 38/2003, Xeral de Subvencións (Anexo II). 3. Os traballos enviaranse por correo postal ao seguinte enderezo, sen indicar a persoa remitente: XXXIII Premio de Poesía Eusebio Lorenzo Baleirón Concello de Dodro Tallós, 32 15981 Dodro A Coruña 4. O prazo de presentación das obras comezará a partir do día seguinte ao da publicación do extracto da convocatoria no Boletín Oficial da Provincia da Coruña e rematará o día 23 de outubro de 2020.5. Non se admitirán traballos entregados presencialmente, nin fóra de prazo. De conformidade co artigo 68 Lei 39/2015, do 1 de outubro, de réxime xurídico das administracións públicas e do procedemento administrativo común, se ao proceder á apertura da plica do traballo gañador resultara que o sobre pechado non incluíse a documentación solicitada na base quinta desta convocatoria, requirirase a quen lle corresponda a súa autoría para que o rectifique no prazo de 10 días, coa indicación de que, no caso de non facelo, considerarase como desistida a súa opción ao premio, previa resolución dictada a ese efecto nos termos previstos no artigo 21 da citada lei. O procedemento a seguir será o regulado no Capítulo II do Título I da Lei 38/2003, Xeral de Subvencións mediante un procedemento de concorrencia competitiva, coas seguintes especialidades: a) O órgano de instrución sinalado na lei será a concellería delegada da área correspondente, que, para este certame, é a Concellería de Cultura e Patrimonio. Esta concellería proporá un/unha coordinador/a responsable do axeitado funcionamento do XXXIII Premio de Poesía Eusebio Lorenzo Baleirón 2020, cuxas tarefas figuran descritas na base oitava. O nomeamento deste/a coordinador/a realizarase a través de Decreto de Alcaldía b) O órgano colexiado encargado de avaliar a calidade literaria dos traballos estará formado por un xurado imparcial cuxa composición figura na base novena. O xurado cualificador designarase por Decreto de Alcaldía e a súa composición farase pública cando remate o prazo de admisión de orixinais. O réxime xurídico e de funcionamento do órgano colexiado será o disposto nos artigos 15 a 18 da Lei 40/2015, do 1 de outubro, do Réxime Xurídico do Sector Público. Aos membros do xurado seralles aplicable o disposto sobre abstención e recusación nos artigos 23 e 24 da mesma Lei. Na acta redactada de avaliación de candidaturas deberá recollerse como mínimo a baremación de todas as obras participantes mediante o sistema previsto, por orde de maior a menor puntuación, de acordo cos criterios de valoración descritos na base décima, e a proposta da premiada. c) Unha vez recibida a proposta do xurado, o órgano instrutor procederá a solicitar os correspondentes informes dos servizos municipais para verificar o cumprimento dos requisitos establecidos na normativa vixente así como nas presentes bases e a requirir a persoa premiada para que no prazo de dez días hábiles acredite a súa identidade, achegue certificado de número de conta da entidade bancaria e autorice ao Concello a obter por medios telemáticos os certificados correspondentes de atoparse ao corrente de deberes tributarios e coa Seguridade Social. d) O órgano instrutor á vista do expediente e do informe do xurado, formulará a proposta definitiva de resolución de concesión do premio en favor da persoa premiada que acreditase o cumprimento das bases e achegase a documentación requirida, ou na súa falta, a persoa candidata coa seguinte maior puntuación segundo a baremación feita polo xurado que cumprise co disposto nesta base. e) A Alcaldía-Presidencia será o órgano competente para, unha vez vista a proposta de resolución e a fiscalización da intervención municipal, resolver mediante acordo motivado. A notificación dos actos de tramitación e resolución de concesión do premio será publicada no taboleiro de anuncios e a páxina web do Concello, medio exclusivo de notificación de conformidade co disposto no artigo 45.1 b) da Lei 39/2015, do 1 de outubro, do Procedemento Administrativo Común das Administracións Públicas. O Concello de Dodro nomeará a través de Decreto de Alcaldía, logo de ser proposto/a pola Concellería de Cultura e Patrimonio, unha personalidade das letras galegas coordinadora responsable do axeitado funcionamento do XXXIII Premio de Poesía Eusebio Lorenzo Baleirón 2020. As súas funcións serán: 1. Buscar e propor ás persoas de recoñecida obxectividade e competencia no xénero da poesía, así como na crítica literaria, candidatas a membros do xurado do XXXIII Premio de Poesía Eusebio Lorenzo Baleirón 2020.2. Informar o xurado dos diferentes procedementos e actos relacionados co citado certame.3. Planificar e coordinar o desenvolvemento dos actos oficiais da resolución e de entrega do premio.4. Presentar e conducir o acto de entrega do XXXIII Premio de Poesía Eusebio Lorenzo Baleirón 2020.5. Exercer funcións de representación en actuacións culturais que teñan como fin a promoción do XXXIII Premio de Poesía Margarita Leonor Luis Alvaro Vilaprinyo Bengala 2020. A valoración dos poemarios corresponderalle a un xurado designado polo Concello de Dodro mediante Decreto de Alcaldía. A súa composición farase pública cando remate o prazo de admisión de orixinais, o 23 de outubro de 2020. Este tribunal estará integrado polos seguintes membros: Presidente: Francisco Xabier Castro Tourís, alcalde de Dodro, con voz e sen voto. Secretario: Xoán Xosé Vicente Franco, concelleiro de Cultura e Patrimonio do Concello de Dodro, con voz e sen voto. Vogais: catro persoas de recoñecida obxectividade e competencia no xénero da poesía, así como na crítica literaria propostas polo/a coordinador/a do XXXIII Premio de Poesía Eusebio Lorenzo Baleirón 2020. As funcións dos membros vogais serán: · Ler e valorar a calidade literaria das obras presentadas no marco desta convocatoria. · Xuntarse o día 21 de novembro de 2020, na Casa da Cultura de Dodro para decidir o poemario gañador. · Participar na tradicional ofrenda floral no cemiterio de San Xián de Laíño, onde Eusebio Lorenzo Baleirón fica soterrado así como noutros actos de homenaxe programados no marco do certame. · Asistir ao acto de entrega oficial do XXXIII Premio de Poesía Eusebio Lorenzo Baleirón 2020, o 12 de decembro de 2020, no CPI Eusebio Lorenzo Baleirón. A decisión do xurado será inapelable e darase a coñecer o día 21 de novembro de 2020, na Casa da Cultura do Concello de Dodro. Este tribunal terá ademais a facultade de declarar deserto o premio pola falta de presentación de obras, porque non reúnen os suficientes méritos ou porque non se axustan ás condicións establecidas na convocatoria.1. A concesión deste premio efectuarase en réxime de concorrencia competitiva, de acordo cos principios de obxectividade, transparencia, igualdade, non discriminación e publicidade.2. Para garantir a concorrencia competitiva no procedemento, o xurado realizará a avaliación das candidaturas presentadas, adxudicando un máximo de 50 puntos a cada traballo, atendendo aos seguintes criterios: a) A calidade artística e técnica: ata 20 puntos. Atendendo á riqueza expresiva da linguaxe empregada e á coherencia no desenvolvemento da obra. b) A creatividade e orixinalidade: ata 20 puntos. Terase en conta a calidade da escrita e a capacidade innovadora da creación na estrutura, contidos e linguaxe, así como o valor estético do conxunto. c) O interese literario xeral da obra e a súa contribución ao patrimonio cultural lingüístico galego: ata 10 puntos.3. Para que os poemarios poidan optar ao premio será necesario que alcancen unha puntuación mínima de 25 puntos.4. No caso de que os proxectos tivesen a mesma puntuación e houbese que proceder ao desempate entre ambos, darase prioridade a aquel proxecto que teña mellor puntuación no criterio 2. b. Unha vez aprobadas as presentes bases, serán obxecto de publicación íntegra no Boletín Oficial da Provincia da Coruña, serán remitidas á Base de Datos Nacional de Subvencións e publicarase un extracto delas no Boletín Oficial da Provincia da Coruña por conduto, o cal conterá como mínimo: 1º) Obxecto, 2º) Dotación do premio, 3º) Persoas beneficiarias, 4º) Candidaturas, 5º) Forma e prazo de presentación das candidaturas, 6º) Publicación das bases reguladoras no Boletín Oficial da Provincia, 7º) Xurado. As bases publicaranse, así mesmo, no taboleiro de anuncios do Concello e máis na páxina web do Concello. O pagamento do premio, en metálico, concedido farase efectivo mediante unha transferencia bancaria ao número de conta indicado pola persoa ganadora. Neste momento practicaranse as oportunas retencións segundo a normativa tributaria vixente. A persoa beneficiaria do premio autorizará o Concello a obter por medios telemáticos os certificados correspondentes de atoparse ao corrente de deberes tributarios e coa Seguridade Social. A persoa gañadora comprometerase a estar presente tanto no acto de entrega do premio como na presentación da obra e en cantas actuacións promocionais se acorden. A entrega do premio terá lugar nun acto público que organizará a tal efecto o Concello de Dodro o día 12 de decembro de 2020, no CPI Eusebio Lorenzo Baleirón. Os/as candidatos/as non premiados/as poderán solicitar a devolución dos seus traballos no prazo dun mes contado desde a data de resolución. Aquelas obras non premiadas que non foran solicitadas, serán eliminadas debidamente unha vez resolto o procedemento. A participación no concurso previsto nestas bases implica a aceptación incondicional das seguintes cláusulas por parte dos/as participantes: 1º) No suposto de concursos que impliquen a creación ou representación de obras literarias e artísticas, a cesión en modalidade non exclusiva ao Concello de Dodro de maneira gratuíta dos dereitos de reprodución, distribución, comunicación pública e publicación.2º) A autorización ao Concello para a publicación na páxina web, redes sociais e publicacións da súa titularidade do nome e apelidos da persoa premiada, así como fotografías e vídeos desta nos actos de entrega de premios ou na participación nas actividades culturais, deportivas, lúdicas etc. obxecto do concurso.3º) A publicación dos datos persoais da persoa premiada e importe do premio na Base de Datos Nacional de Subvencións de conformidade coa lexislación vixente. O Concello poderá realizar as comprobacións que estime oportunas respecto das actividades premiadas e terá acceso a toda a documentación xustificativa destas, así como a requirir á persoa premiada nos termos que precise. O réxime de infraccións e sancións será o establecido no Título IV da Lei 38/2003. O incumprimento parcial ou total das condicións establecidas, a desviación do premio para actividades ou conceptos non estimados no proceso de tramitación e resolución, o incumprimento do deber de xustificación, a duplicidade de subvencións para un mesmo programa, sempre que non sexan complementarias con cargo a créditos doutras administracións públicas, constituirán causa determinante para a revogación do premio concedido, coa seguinte devolución dos créditos obtidos. Igualmente, a falsidade ou ocultación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación do premio e o deber do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. No non previsto nestas bases serán de aplicación a Lei 38/2003 de subvencións, o Regulamento Xeral de subvencións, a Lei reguladora das Bases do Réxime Local e a Lei de Facendas Locais. >> ------------------------------------------------------------------------------------------------ Don/a. con DNI. e enderezo postal (a efectos de notificacións). co número de teléfono móbil. e co seguinte enderezo electrónico. ACHEGO:  Copia do DNI  Breve currículo literario DECLARO BAIXO A MIÑA RESPONSABILIDADE: 1. Que desexo participar no XXXIII Premio de Poesía Eusebio Lorenzo Baleirón 2020 baixo o lema seudónimo. coa obra titulada. 2. Que garantizo a autoría e orixinalidade deste traballo, que é inédito, non foi premiado, nin presentado simultaneamente a outros certames.3. Que son titular de todos os dereitos de autoría da obra e que esta atópase libre de cargas e/ou limitacións aos dereitos de explotación e non mantén compromiso de publicación con ningunha editorial.4. Que se este traballo resulta premiado, cédolle ao Concello de Dodro os seus dereitos de publicación, edición e difusión.5. Que acepto incondicionalmente a totalidade destas bases así como o resto da lexislación aplicable., a. de. de 2020 Sinatura: ----------------------------------------------------------------------------------------------- Don/a. con DNI. e enderezo postal (a efectos de notificacións). DECLARO RESPONSABLEMENTE: · Que teño plena capacidade de obrar para concorrer á convocatoria do XXXIII PREMIO DE POESÍA EUSEBIO LORENZO BALEIRÓN 2020. · Que cumpro coas disposicións das bases do certame. · Que non me atopo incurso/a en ningunha das prohibicións para ser beneficiario/a de subvencións públicas, conforme á Lei 38/2003, Xeral de Subvencións. · Que me atopo ao corrente no cumprimento das obrigas tributarias e coa Seguridade Social, impostas polas disposicións vixentes. Así mesmo, autorizo o Concello de Dodro a obter por medios telemáticos os certificados correspondentes de atoparme ao corrente de deberes tributarios e coa Seguridade Social. · Que acepto o premio que a miña obra puidera recibir, segundo o estipulado nas BASES DO XXXIII PREMIO DE POESÍA EUSEBIO LORENZO BALEIRÓN 2020 e que me comprometo a cumprir co disposto nelas. (Lugar, data e sinatura)” ________________________________________________________________________________________ Dodro, 8 de xullo de 2020 O alcalde Francisco Xabier Castro Tourís